Document ID: 31998R2789

KOMISSION ASETUS (EY) N:o 2789/98,
annettu 22 päivänä joulukuuta 1998,
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetusta asetuksesta (EY) N:o 1445/95 poikkeamisesta väliaikaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1633/98 (2), ja erityisesti sen 9 artiklan 2 kohdan,
sekä katsoo, että
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun komission asetuksen (EY) N:o 1445/95 (3), sellaisena kuin se on viimeksi muutettuna asetuksella (EY) N:o 2365/98 (4), 8 artiklan 1 kohdan toisessa luetelmakohdassa vahvistetaan tiettyjen tuen ennalta vahvistamisen sisältävien vientitodistusten voimassaoloaika, ja sen 10 artiklan 5 kohdassa säädetään, että viiden päivän harkinta-aikaa ei sovelleta 22 tonnin suuruisia ja sitä pienempiä määriä koskeviin vientitodistushakemuksiin, jotka liittyvät CN-koodiin 0201 kuuluviin tuotteisiin,
jotta Venäjän markkinoilla elokuusta 1998 alkaen ilmenneet ongelmat eivät vaikeuttaisi markkinoiden tasapainoista toimintaa, vientitodistusten hallinnoinnin joustavuutta olisi väliaikaisesti lisättävä pidentämällä todistusten voimassaoloaikaa 30 päivästä 60 päivään lihatuotteiden osalta ja ulottamalla 10 artiklan 5 kohdan säännöksistä poikkeaminen koskemaan myös CN-koodiin 0202 kuuluvia tuotteita, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Poiketen siitä, mitä asetuksen (EY) N:o 1445/95 8 artiklan 1 kohdan toisessa luetelmakohdassa säädetään, tuen ennalta vahvistamisen sisältävien vientitodistusten voimassaoloaika on muiden kuin CN-koodiin 0102 ja 1602 kuuluvien tuotteiden osalta 60 päivää.
2. Poiketen siitä, mitä asetuksen (EY) N:o 1445/95 10 artiklan 5 kohdan ensimmäisessä virkkeessä säädetään, viiden päivän harkinta-aikaa ei toimijan niin pyytäessä sovelleta 22 tonnin suuruisia ja sitä pienempiä määriä koskeviin vientitodistushakemuksiin, jotka liittyvät CN-koodiin 0201 ja 0202 kuuluviin tuotteisiin.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan tämän asetuksen voimaantulopäivästä alkaen haettuihin ja tuen ennalta vahvistamisen sisältäviin vientitodistuksiin 31 päivään maaliskuuta 1999 asti.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1998.

Labels: 3
17
6